EL Επίσημη Εφημερίδα της Ευρωπαϊκής Ένωσης C 203/9

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 203/06)

Αριθμός ενίσχυσης: XA 179/08

Κράτος μέλος: Δημοκρατία της Σλοβενίας

Περιφέρεια: Območje občine Dobrova – Polhov Gradec

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Programi razvoja podeželja v občini Dobrova – Polhov Gradec 2008–2013

Νομική βάση: Pravilnik o ukrepih za razvoj podeželja na območju Občine Dobrova – Polhov Gradec od leta 2008 do leta 2013 (2. poglavje) Uradni list RS, 25/2008 z dne 14.3.2008

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Ο μέσος ετήσιος προϋπολογισμός για την περίοδο 2008-2013 ανέρχεται σε 64 000 EUR

Το συνολικό ποσό των ενισχύσεων που θα χορηγηθούν κατά την περίοδο 2008-2013 ανέρχεται σε 386 000 EUR

Μέγιστη ένταση ενίσχυσης: Η ένταση ενίσχυσης για τα επιμέρους μέτρα που παρατίθενται κατωτέρω είναι σύμφωνη με τις διατάξεις του κανονισμού (ΕΚ) αριθ. 1857/2006. Τηρούνται επίσης οι κανόνες που αφορούν τα ανώτατα όρια.

έως 40 % των επιλέξιμων δαπανών στις μειονεκτικές περιοχές και έως 30 % των επιλέξιμων δαπανών στις άλλες περιοχές,

έως 50 % των επιλέξιμων επενδυτικών δαπανών στις μειονεκτικές περιοχές και έως 40 % των επιλέξιμων επενδυτικών δαπανών στις άλλες περιοχές, όταν πρόκειται για επενδύσεις που πραγματοποιούνται από νέους γεωργούς εντός πενταετίας από την εγκατάστασή τους.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων και αγοράς εξοπλισμού και μηχανημάτων χρησιμοποιούμενων στη γεωργική παραγωγή, καθώς και για επενδύσεις σε μόνιμες καλλιέργειες και βοσκοτόπους, στη βελτίωση γεωργικών εκτάσεων και στην ιδιωτική υποδομή των γεωργικών εκμεταλλεύσεων.

έως 50 %, ή προκειμένου για μειονεκτικές περιοχές έως 60 %, των επιλέξιμων επενδυτικών δαπανών για τη διατήρηση μη παραγωγικών παραδοσιακών στοιχείων,

έως 50 %, ή προκειμένου για μειονεκτικές περιοχές έως 60 %, των επιλέξιμων επενδυτικών δαπανών για τη διατήρηση των παραδοσιακών στοιχείων των μέσων παραγωγής (αγροτικών κτιρίων), υπό τον όρο ότι η επένδυση δεν συνεπάγεται αύξηση της παραγωγικής ικανότητας,

έως 50 %, ή προκειμένου για μειονεκτικές περιοχές έως 60 %, των επιλέξιμων επενδυτικών δαπανών που συνδέονται με τη χρήση παραδοσιακών υλικών.

έως 100 % των δαπανών εκπαίδευσης και κατάρτισης γεωργών, παροχής συμβουλευτικών υπηρεσιών, διοργάνωσης φόρουμ, διαγωνισμών, εμποροπανηγύρεων και εκθέσεων, και παραγωγής δημοσιεύσεων. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Μάιος 2008 (οι ενισχύσεις θα χορηγηθούν μόνο μετά τη δημοσίευση του συνοπτικού δελτίου στον ιστότοπο της Ευρωπαϊκής Επιτροπής)

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Έως τις 31.12.2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ του σχεδίου κανόνων σχετικά με τα μέτρα αγροτικής ανάπτυξης στον δήμο Dobrova — Polhov Gradec κατά την περίοδο 2008-2013 προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (EΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Dobrova – Polhov Gradec Ulica Vladimirja Dolničarja 2 SLO-1356 Dobrova

Διεύθυνση στο Διαδίκτυο: http://www.uradni-list.si/1/content?id=85468

Λοιπές πληροφορίες: Όσον αφορά το μέτρο που φέρει τον τίτλο «Διατήρηση παραδοσιακών τοπίων και κτιρίων», ο δήμος εφαρμόζει τα ίδια επίπεδα έντασης ενίσχυσης, ανεξάρτητα από τον τύπο επενδύσεων ή τα χρησιμοποιούμενα υλικά, κάτι το οποίο είναι σύμφωνο με τις διατάξεις του άρθρου 5 του κανονισμού (ΕΚ) αριθ. 1857/2006.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τους δήμους, καθώς και τις εφαρμοστέες γενικές εκτελεστικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων).

Με την έναρξη ισχύος του παρόντος καθεστώτος, παύει να εφαρμόζεται το καθεστώς XA 153/07

Mateja TAVČAR

v.d. tajnika občine

Αριθμός ενίσχυσης: XA 181/08

Κράτος μέλος: Κύπρος

Περιφέρεια: —

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Αποζημιώσεις/ενίσχυση χοιροτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού

Νομική βάση: Απόφαση Υπουργικού Συμβουλίου με ημερομηνία 2 Απριλίου 2008

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Ο ετήσιος προϋπολογισμός για το 2008 είναι 6 286 980 EUR

Μέγιστη ένταση της ενίσχυσης: Η ένταση της ενίσχυσης είναι 100 % με μέγιστο ποσό τις 136 688,12 EUR ανά κάτοχο χοιροστασίου

Ημερομηνία εφαρμογής: Απρίλιος 2008

Διάρκεια του καθεστώτος ενισχύσεων ή της χορήγησης μεμονωμένης ενίσχυσης:

Στόχος της ενίσχυσης: Οι στόχοι του κοινοποιηθέντος μέτρου είναι η παραχώρηση αποζημιώσεων για απώλεια εισοδήματος στους χοιροτρόφους, οι οποίοι επηρεάστηκαν από τα περιοριστικά μέτρα που έλαβαν οι δημόσιες αρχές για αντιμετώπιση της κατάστασης που δημιουργήθηκε μετά τον εντοπισμό από κοινοτικό εργαστήριο κρουσμάτων αφθώδους πυρετού στην Κύπρο [Βλέπετε επίσης την απόφαση 2007/718/EK της Επιτροπής, της 6ης Νοεμβρίου 2007, για τη λήψη ορισμένων μέτρων προστασίας από τον αφθώδη πυρετό στην Κύπρο (ΕΕ L 289 της 7.11.2007, σ. 45)]. Συγκεκριμένα τα μέτρα που έχουν ληφθεί δεν επέτρεπαν, μεταξύ άλλων, την εξαγωγή χοίρων, χοιρινού κρέατος και σπέρματος και άλλων ειδών κρεάτων. Αυτό είχε σαν αποτέλεσμα την αύξηση του βάρους των ζώων και ιδιαίτερα την αύξηση της πυκνότητας σε βάρος της ευημερίας των ζώων. Για βελτίωση της ευημερίας των ζώων απαιτήθηκε η άμεση απομάκρυνση αριθμού υπέρβαρων ζώων και παραχώρηση ενίσχυσης στους κτηνοτρόφους για τις απώλειες εισοδήματος που προκύπτουν.

Το μέτρο βασίζεται στο άρθρο 10 του κανονισμού (EK) αριθ. 1857/2006 το οποίο προβλέπει ότι μπορούν να χορηγηθούν ενισχύσεις κατά 100 % για απώλειες εισοδήματος οι οποίες έχουν προκληθεί λόγω των υποχρεώσεων απομόνωσης του ζωικού κεφαλαίου

Σχετικός(-οί) κλάδος(-οι): Κλάδος ζωικής παραγωγής (χοιροτροφία)

Ονομασία και διεύθυνση της χορηγούσας αρχής:

Υπουργείο Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα CY-1411 Λευκωσία, Κύπρος

Διεύθυνση στο Διαδίκτυο: www.moa.gov.cy

Λοιπές πληροφορίες: Το παρόν μέτρο αποτελεί τροποποίηση του καθεστώτος ενισχύσεων ΧΑ 114/08 με τίτλο: «Αποζημιώσεις/ενίσχυση κτηνοτρόφων για την απώλεια εισοδήματος που προκύπτει από τους κτηνιατρικούς περιορισμούς που έχουν τεθεί λόγω αφθώδους πυρετού(παράταση διάρκειας)» ούτως ώστε να αυξηθεί ο προϋπολογισμός λόγω αναθεωρημένων στοιχείων, να συμπεριληφθεί ο ΦΠΑ στις επιλέξιμες δαπάνες και να επιτραπεί η έγκριση αιτήσεων μέχρι τις 30.4.2008 αντί μέχρι τις 31.3.2008

Αριθμός ενίσχυσης: XA 182/08

Κράτος μέλος: Ιρλανδία

Περιφέρεια: ολόκληρο το κράτος μέλος

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Teagasc — Education and Training for Young Entrants and Adult Farmers. Teagasc is a non-profit making public body, its funding is provided mainly from National exchequer sources

Νομική βάση: National Development Plan (NDP) 2007-2013 and Agriculture (Research, Training and Advice) Act, 1988 under which Teagasc was established

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση: Ενδεικτικό ποσό 12 εκατ. EUR, κατά μέσο όρο ετησίως, έως τις 31 Δεκεμβρίου 2013

Μέγιστη ένταση ενίσχυσης: Η ένταση ενίσχυσης που προβλέπεται στο άρθρο 15 του κανονισμού (ΕΚ) αριθ. 1857/2006

Ημερομηνία έναρξης εφαρμογής: Το καθεστώς θα αρχίσει να εφαρμόζεται από την ημερομηνία δημοσίευσης του αριθμού καταχώρισης στον ιστότοπο της Ευρωπαϊκής Επιτροπής — Γενική Διεύθυνση Γεωργίας και Αγροτικής Ανάπτυξης

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Ίδια διάρκεια με το NDP, έως τις 31 Δεκεμβρίου 2013

Στόχος της ενίσχυσης: Η κατάρτιση των νεοεισερχόμενων αφορά τους νέους που επιθυμούν να ασχοληθούν επαγγελματικά με τη γεωργία, τις γεωργικές επιχειρήσεις ή τις γεωργικές υπηρεσίες, ενώ η κατάρτιση ενήλικων γεωργών έχει ως στόχο τη βελτίωση της βιωσιμότητας και της διατηρησιμότητας των γεωργικών εκμεταλλεύσεων.

Το μέτρο αυτό είναι σύμφωνο με το άρθρο 15 του κανονισμού (ΕΚ) αριθ. 1857/2006:

Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Όλοι οι παραγωγοί του πρωτογενούς τομέα

Ονομασία και διεύθυνση της χορηγούσας αρχής:

Teagasc — The Agriculture & Food Development Authority, Oak Park Carlow Ireland

Διεύθυνση στο Διαδίκτυο: http://www.teagasc.ie/training/index.htm

Στον ιστότοπο αυτό παρέχονται λεπτομερείς πληροφορίες σχετικά με την κατάρτιση που παρέχει η Teagasc σε νεοεισερχόμενους γεωργούς και ενήλικες γεωργούς

Αριθμός ενίσχυσης: XA 183/08

Κράτος μέλος: Ιρλανδία

Περιφέρεια: Ολόκληρο το κράτος μέλος

Τίτλος του καθεστώτος ενισχύσεων ή επωνυμία της εταιρείας που λαμβάνει μεμονωμένη ενίσχυση: Teagasc Advisory Service. Teagasc is a non-profit making public body, its funding is provided mainly from National exchequer sources

Νομική βάση: National Development Plan (NDP) 2007-2013 and the Agriculture (Research, Training and Advice) Act, 1988 under which Teagasc was established

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Ενδεικτικό ποσό 43 εκατ. EUR κατά μέσο όρο ετησίως μέχρι τις 31 Δεκεμβρίου 2013

Μέγιστη ένταση της ενίσχυσης: Η ένταση της ενίσχυσης που προβλέπεται στο άρθρο 15 του κανονισμού (ΕΚ) αριθ. 1857/2006

Ημερομηνία εφαρμογής: Το καθεστώς αυτό θα εφαρμοστεί από την ημερομηνία δημοσίευσης του αριθμού καταχώρησης στην ιστοσελίδα της Γενικής Διεύθυνσης Γεωργίας και Αγροτικής Ανάπτυξης της Επιτροπής

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Ίδια διάρκεια με το NDP (εθνικό σχέδιο ανάπτυξης), μέχρι τις 31 Δεκεμβρίου 2013

Στόχος της ενίσχυσης: Η υπηρεσία θα καλύψει τόσο τις ανάγκες των γεωργών όσο και των όλο και αυξανόμενων γεωργικών οικογενειών που θα χρειαστούν συμπληρωματικό εισόδημα είτε από αποδοτικότερη γεωργία είτε από συμπληρωματικές εναλλακτικές δραστηριότητες στην εκμετάλλευση. Θα αντανακλά επίσης το μεταβαλλόμενο περιβάλλον που θα αντιμετωπίζουν οι γεωργοί στο μέλλον, ιδίως όσον αφορά την ποιότητα των προϊόντων, το περιβάλλον και την ανάγκη αυξημένης αποδοτικότητας και ανταγωνιστικότητας σε επίπεδο εκμετάλλευσης.

Οι υπηρεσίες:

Το μέτρο αυτό προβλέπεται από το άρθρο 15 του κανονισμού (ΕΚ) αριθ. 1857/2006:

Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Όλα τα είδη πρωτογενούς γεωργικής παραγωγής

Ονομασία και διεύθυνση της χορηγούσας αρχής:

Teagasc — The Agriculture & Food Development Authority Oak Park Carlow Ireland

Διεύθυνση στο Διαδίκτυο: http://www.teagasc.ie/advisory/index.htm

Αυτός ο δικτυακός τόπος περιέχει όλες τις πληροφορίες σχετικά με τις διαθέσιμες συμβουλευτικές υπηρεσίες